MTV Unplugged (מיני-אלבום של מריה קארי)

MTV Unplugged הוא מיני-אלבום ואלבום הופעה של הזמרת-יוצרת האמריקאית מריה קארי, אשר יצא לאור ב-2 ביוני 1992, על ידי חברת התקליטים קולומביה רקורדס. מתוך האלבום יצא הסינגל "I'll Be There", אשר הצליח לכבוש את פסגת מצעד הבילבורד הוט 100. עם יציאתו נכנס האלבום אל המקום השלישי במצעד הבילבורד 200. בעקבות ההצלחה של שני אלבומיה הראשונים, הרצון לקדם את אלבומה השני והביקורת שנמתחה על כך שלא יצאה לסיבובי הופעות בינלאומיים וכמעט ולא הופיעה בהופעות חיות אחרות סוני ארגנה מופע לייב בניו יורק ב-16 במרץ 1992. שם המופע היה MTV Unplugged, וזאת מכיוון שהיה בחסות MTV. המופע כולו הוקלט והופץ כמיני-אלבום בגרסת אודיו אשר נלווית לו גם גרסה נוספת; גרסת די וי די שמראה צילום של ההופעה. באותה התקופה אנשים התקשו להאמין שלקארי יש יכולות ווקאליות כל כך גדולות והם האמינו כי מדובר בעריכת אולפן ומטרת המופע הייתה להפריך שמועות אלו. לאחר ההצלחה הרבה של המיני-אלבום והסינגל הראשון מתוכו "I'll Be There", סוני מיוזיק החליטו להוציא את המיני-אלבום בפורמט VHS, בשם חדש, MTV Unplugged +3. באלבום המחודש נכללו שלושת הקליפים: "Can't Let Go", "Make It Happen" ו-"Emotions". ההוצאה המחודשת זכתה להצלחה רבה בארצות הברית, תוך שהצליחה לכבוש את פסגת מצעד אלבומי הווידאו של בילבורד. האלבום זכה למעמד אלבום פלטינה, על מכירות של למעלה מ-100,000 עותקים במדינה. כלפי אלבום הווידאו הופנו ביקורות חיוביות, הן מטעם AllMusic, והן מטעם הניו יורק טיימס. עם יציאתו של ה-EP הוא זכה לביקורות חיוביות ממבקרי המוזיקה שהחמיאו ליכולות הווקאליות של קארי. האלבום זכה להצלחה מסחרית רבה בעולם. בארצות הברית הוא הגיע למעמד פלטינה מרובעת עם מכירות של 2.8 מיליון עותקים. גם במדינות אחרות בעולם האלבום זכה להצלחה רבה, כך למשל בהולנד, אוסטרליה וניו זילנד האלבום הגיע למעמד פלטינה כפולה ובקנדה הגיע למעמד פלטינה. בצרפת הגיע למעמד זהב כפול ובבריטניה ושווייץ הגיע למעמד זהב. בסך הכל, מכירותיו של האלבום מסתכמות ב-6.5 מיליון עותקים. מתוך האלבום יצאו שני סינגלים. הסינגל הראשון היה השיר "I'll Be There", קאבר לשירם של חמישיית הג'קסונים. השרי זכה להצלחה רבה בעלם והגיע למקום הראשון בארצות הברית מה שהפך אותו לשיר השישי של קארי באותה התקופה לעשות זאת ולבין השירים הבודדים ששני אמנים הצליחו להביא למקום הראשון במדינה. בנוסף השיר גם הגיע למקום הראשון בקנדה, הולנד וניו זילנד ולחמישייה הפותחת באירלנד ובריטניה. הסינגל השני מהאלבום היה השיר "If It's Over", שיר מקורי שנכתב על ידה ועל ידי קרול קינג אך הוא לא זכה לאותה הצלחה לה זכה הסינגל הקודם. מידע על האלבום MTV Unplugged באתר MusicBrainz מידע על האלבום MTV Unplugged באתר AllMusic האלבום MTV Unplugged באתר Discogs Gold & Platinum, RIAA (באנגלית) Mariah Carey Chart History, Billboard Mariah Carey Chart History, Billboard Nickson, Chris (1998). Mariah Carey revisited: her story. St. Martin's Press. ISBN 978-0-312-19512-0. Gold & Platinum, RIAA (באנגלית) Gold & Platinum, RIAA (באנגלית) Ask Billboard: Mariah Carey's Career Sales, Ariana Grande Fun Facts & More, Billboard InfoDisc : Les Meilleurs Ventes d'Albums "Tout Temps" (33 T. / Cd / Téléchargement), infodisc.fr IFPI Austria - Verband der österreichischen Musikwirtschaft, www.ifpi.at "Gold & Platinum - RIAA". RIAA (באנגלית אמריקאית). נבדק ב-2018-09-30. Ask Billboard: Mariah Carey's Career Sales, Ariana Grande Fun Facts & More, Billboard bpi Goud/Platina, nvpi.nl (בהולנדית) nztop40 SNEP - Syndicat National de l'édition Phonographique, SNEP (בצרפתית) InfoDisc : Les Meilleurs Ventes d'Albums "Tout Temps" (33 T. / Cd / Téléchargement), infodisc.fr "Gold/Platinum - Music Canada". Music Canada (באנגלית אמריקאית). נבדק ב-2018-09-30. Steffen Hung, The Official Swiss Charts and Music Community, www.swisscharts.com